Algis Čaplikas

Algis Čaplikas (g. 1962 m. sausio 27 d. Vilniuje) – inžinierius, Lietuvos ir Vilniaus miesto politinis veikėjas, Seimo narys, buvęs ministras.

Biografija 
1980 m. baigė Vilniaus 22-ąją vidurinę mokyklą. 1980–1985 m. studijavo Vilniaus inžineriniame statybos institute, įgijo inžinieriaus geodezininko specialybę.

1985–1986 m. Vilniaus melioracijos statybos montavimo valdybos darbininkas-kontrolierius. 1986–1990 m. Statybos montavimo tresto „Vilniaus statyba“ 9-osios statybos valdybos geodezininkas, inžinierius geodezininkas. 1990–1995 m. Vilniaus miesto savivaldybės Justiniškių seniūnas.

1995–1996 m., 2000–2003 m. ir 2015–2019 m. Vilniaus savivaldybės tarybos narys, Paslaugų ir miesto ūkio komiteto pirmininkas, valdybos narys. 1996–2000 m. ir 2004–2012 m. Seimo narys. 1996–1998 m. aštuntosios Vyriausybės statybos ir urbanistikos ministras, 1998–1999 m. aplinkos ministras. 2000–2003 m. – UAB „LVKOM“ direktorius. 

2003–2004 m. Vilniaus miesto savivaldybės tarybos sekretorius. Nuo 2008 m. gruodžio 9 d. iki 2010 m. vasario 10 d. LR sveikatos apsaugos ministras. 2011–2012 m. LR Seimo pirmininko pavaduotojas.

1989–1992 m. dalyvavo Sąjūdžio veikloje. Nuo 1993 m. Lietuvos centro sąjungos narys, vienas iš šios sąjungos steigėjų, Tarybos, Valdybos narys, Vilniaus skyriaus tarybos pirmininkas. Nuo 2003 m. Liberalų ir centro sąjungos (LiCS) narys, LiCS valdybos narys, nuo 2005 m. LiCS pirmininko pavaduotojas, nuo 2011 m. LiCS pirmininkas.

Žmona Eglė, sūnus Karolis, dukra Saulė.

Šaltiniai 

|-

Lietuvos aplinkos ministrai
Lietuvos sveikatos apsaugos ministrai
Lietuvos statybos ir urbanistikos ministrai
Vilniaus politikai
LR Seimo pirmininko pavaduotojai
Lietuvos geodezininkai